《次韵春日书怀二首 其二》
宋代·刘一止

水面红云次第铺，东君未肯向人疏。兴高碧嶂千寻外，春在黄堂一笑馀。

只怕玉醅浮盏斝，不嫌花片落襟裾。公归行侍甘泉宴，留得新诗锦不如。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。